**OBAVIJEST O UPISU DJECE U 1. RAZRED OSNOVNE ŠKOLE ZA ŠK. GOD. 2024./2025.**

Dragi roditelji,

upisi u prvi razred osnovne škole za školsku godinu 2024./2025. provest će se **elektroničkim putem**, korištenjem Nacionalnog informacijskog sustava upisa u osnovne škole. **Prijave za redovan upis u prvi razred otvaraju se 22. veljače 2024. godine.**

Prijave za upis djece s već utvrđenim teškoćama, bit će otvorene ranije, od 1. veljače do 31. ožujka 2024. godine.

Roditelji će moći podnijeti prijavu za upis djeteta u prvi razred osnovne škole od 22. veljače do 31. ožujka 2024. godine preko poveznice <https://osnovne.e-upisi.hr>.

U sustavu će roditeljima biti vidljivi opći podaci o djetetu i škola na čijoj se listi školskih obveznika dijete nalazi prema mjestu prebivališta, odnosno boravišta.

Odmah po podnošenju prijave roditelji će moći odabrati mogućnosti koje im se nude u dodijeljenoj školi npr. izborne predmete, produženi boravak i sl.

S obzirom da se u sustav za elektroničke upise u osnovne škole ulazi preko portala e-Građani, roditelji koji nemaju vjerodajnice za ulazak u portal trebaju  se javiti školi kojoj pripadaju prema upisnom području koja će prijavu za upis njihovog djeteta izvršiti umjesto njih.

Uz prijavu za redovan upis u prvi razred osnovne škole roditelji će moći do 31. ožujka 2024. godine podnijeti i zahtjev za prijevremeni upis u prvi razred osnovne škole kao i za privremeno oslobađanje od upisa u prvi razred osnovne škole.

U slučaju da je dijete raspoređeno u školu kojoj ne pripada upisnom području, roditelji se mogu javiti administratorima Upravnog odjela za prosvjetu SDŽ prema mjestu sjedišta škole

**Tko su školski obveznici?**

Školski obveznici su djeca rođena od 1. travnja 2017. do 31. ožujka 2018. godine i djeca kojima je za školsku godinu 2023./2024. rješenjem odgođen upis u prvi razred osnovne škole. Iznimno u prvi razred osnovne škole mogu se upisati i djeca rođena od 1. travnja 2018. godine do 31. prosinca 2018. za koju roditelj/skrbnik želi ostvariti pravo na prijevremeni upis u prvi razred osnovne škole.

O terminu testiranja djece u školi i liječničkog pregleda roditelji će biti obaviješteni naknadno.

Roditelji će dobiti obavijest o roditeljskom sastanku u školi koji je planiran krajem veljače, početkom ožujka.

Za sve ostale informacije možete se obratiti na mail: ured@os-milna.skole.hr.

Pedagoginja,

Mila Pašalić